Dmitrij Peskov

Dmitrij Sergejevitsj Peskov (russisk: Дмитрий Сергеевич Песков, født 17. oktober 1967) er en russisk diplomat som siden mai 2012 er pressetalsperson for den russiske presidenten, Vladimir Putin.

Han har forsvart Russlands invasjon og okkupasjon av Krym, og hevdet at Krym er en del av Russland. Han har videre hevdet at russiske styrker ikke har deltatt i angrepet mot Donbass.

Forbindelse til Trump i 2016 
Fra januar 2016 til juni 2016 var Peskov i kontakt med Donald Trumps advokat Michael Cohen i forbindelse med en forretningsavtale som Trump ønsket å inngå i Moskva.

Forholdet til Ukraina 
I november 2021, før Russlands invasjon av Ukraina den 24. februar 2022, hevdet Peskov at Russland ikke hadde planer om å invadere Ukraina. Beskrivelsene av russisk styrkeoppbygging langs grensen beskrev han som «hysteri».

Under invasjonen hevdet Peskov at:
 Målet med Russlands invasjon var å frigjøre Ukraina fra en «narkoman nazi-junta»
 Russland truet ingen, men var i et fiendtlig miljø
 Russland har ikke angrepet sivile mål
 Russland var ikke skyld i Butsja-massakren
 Russland var ikke involvert i angrepet på jernbanestasjonen i Kramatorsk, der 50 ble drept, hvorav 5 var barn
 Russiske angripere trakk seg tilbake fra Kyiv-området av «godvilje»
 Vesten er en oase for russiske kriminelle
 Hvis Russland opplever en «eksistensiell trussel» kan atomvåpen bil brukt

Peskov er blitt sammenlignet med Saddam Husseins informasjonssjef Mohammed Said al-Sahhaf, også kjent som «komiske Ali».

EU har frosset eiendeler tilhørende Peskov på grunn av hans innsats for å forsvare russisk aggresjon mot Krym og Donbass og hans rolle under den russiske invasjonen av Ukraina.

Referanser

Eksterne lenker 

Russiske diplomater
Personer fra Moskva
personer fra den russisk-ukrainske krig